•k * EUROOPAN YHTEISÖJEN KOMISSIO 
Bryssel, 11.11.1997 
KOM(97) 577 lopull. 
Ehdotus 
NEUVOSTON PÄÄTÖKSEKSI 
luvan antamisesta Alankomaiden kuningaskunnalle toteuttaa jäsenvaltioiden 
liikevaihtoverolainsäädännön yhdenmukaistamisesta 17 päivänä toukokuuta 1977 
nnetun kuudennen neuvoston direktiivin (77/388/ETY) 2 artiklasta ja 28 a artiklan 
1 kohdasta poikkeavaa toimenpidettä 
(komission esittämä) 

PERUSTELUT 
Alankomaiden hallitus pyysi 9 päivänä kesäkuuta 1997 komission pääsihteeristössä 
saapuneeksi kirjatulla kirjeellä jäsenvaltioiden liikevaihtoverolainsäädännön 
yhdenmukaistamisesta — yhteinen arvoni isä verojärjestelmä: yhdenmukainen 
määräytymisperuste 17 päivänä toukokuuta 1977 annetun kuudennen neuvoston 
direktiivin 77/388/ETY1 27 artiklan nojalla lupaa soveltaa erityistä verotusjärjestelmää 
romun ja jätteiden kauppaan. 
Muille jäsenvaltioille on kuudennen direktiivin 27 artiklan 3 kohdan mukaisesti ilmoitettu 
Alankomaiden pyynnöstä 10 päivänä syyskuuta 1997 päivätyllä kirjeellä. 
Erityisjärjestelmään, jonka Alankomaat aikoo ottaa käyttöön, sisältyy seuraavat 
määräykset: 
Romun ja jätteiden toimitukset ja yhteisön sisäiset hankinnat vapautetaan 
arvonlisäverosta. Tämä vapautus koskee ainoastaan sellaisia verovelvollisia, joiden 
vuotuinen liikevaihto on alle 2,5 miljoonaa Hollannin guldenia. Kyseisen 
enimmäismäärän määrittelyssä ei tarvitse ottaa huomioon liikevaihtoa, joka koskee 
muita kuin rautametalleja. Jos raja ylitetään, vapautusta ei sovelleta koko 
seuraavana vuonna. 
Yhteisön sisäiset muiden kuin rautametallien toimitukset vapautetaan verosta 
liikevaihdon määrästä riippumatta. 
Näiden verosta vapautettujen tavaroiden toimituksista ja hankinnoista voidaan 
kantaa veroa viranomaisten luvalla. 
Alankomaiden hallituksen mukaan tämän kierrätykseen soveltuviin materiaaleihin, 
esimerkiksi teräs-ja rautajätteeseen, muihin kuin rautametallien jätteisiin, lasiin, paperiin ja 
tekstiileihin, sovellettavan järjestelmän tarkoituksena on verotuksen yksinkertaistaminen ja 
veropetosten estäminen tällä alalla. 
Alankomaiden hallitus viittaa tältä osin siihen, että tällä alalla sovellettavat hallinnolliset 
määräykset ovat usein puutteellisia, että myös laskuttamisessa esiintyy usein puutteita ja 
että kyseessä olevat elinkeinonharjoittajat, erityisesti pienet yritykset, joiden toiminnan 
seuranta ja valvominen on erittäin vaikeaa, eivät useinkaan maksa niille kuuluvaa 
arvonlisäveroa, jonka kantoon liittyy erittäin suuria käytännön ongelmia. 
Pienten rautametailiromua ja -jätteitä hyödyntävien elinkeinonharjoittajien ei edellä 
mainitun ensimmäisen määräyksen perusteella tarvitse maksaa kyseisten tavaroiden 
myynnistä arvonlisäveroa, eikä niiden myöskään tarvitse merkitä arvonlisäveron määrää 
laskuihinsa. 
EYVL L N:o 145, 13.6.1977. s. 1. Tätä direktiiviä on muuteltu viimeksi direktiivillä 96/95/EY 
(EYVL N:o L 338. 28.12.1996, s. 89). 
Verosta vapauttaminen kumoaa oikeuden tuotantopanoksiin sisältyvän arvonlisäveron 
vähennyksiin. Kyseisten verovelvollisten ei myöskään tarvitse maksaa arvonlisäveroa 
tekemistään yhteisön sisäisistä hankinnoista, mikä merkitsee sitä, että näistä yhteisön 
sisäisistä toimituksista kannetaan veroa alkuperämaassa. 
Suurten romua ja jätteitä hyödyntävien elinkeinonharjoittajien hyötyminen 
verovapautuksesta pyritään välttämään asettamalla liikevaihdon raja 2,5 miljoonaan 
Hollannin guldeniin. 
Muita kuin rautametalleja toimittavat elinkeinonharjoittajat voivat toisen määräyksen 
perusteella saada vapautuksen verosta, vaikka niiden kokonaisliikevaihto ylittäisi 2,5 
miljoonaa Hollannin guldenia. Tämä perustuu siihen, että muiden kuin rautametallien 
hinnat ovat yleensä huomattavasti korkeammat kuin muiden materiaalien ja jätteiden, joten 
muiden kuin rautametallien kaupassa liikevaihdolle asetettu raja ylitettäisiin melko 
nopeasti. 
Kolmas määräys antaa sellaisille romua ja jätteitä hyödyntäville elinkeinonharjoittajille, 
jotka ovat periaatteessa vapautettuja verosta, mahdollisuuden asettaa toimintansa 
arvonlisäveron piiriin ja sitä kautta saada oikeuden verovähennyksiin. Koska tähän 
vapautuksesta tehtävään poikkeukseen tarvitaan lupa, luvan myöntämisen yhteydessä 
varmistetaan samalla, että kyseiset verovelvolliset noudattavat vero velvoitteitaan. 
Toisaalta se, että veronkannon piirissä pysyvät elinkeinonharjoittajat palkitaan oikeudella 
verovähennykseen, voi lisätä eri toimijoiden halukkuutta kuulua verotusjärjestelmän 
piiriin. 
Komissio oil sitä mieltä, että pienten yritysten toteuttamien yhteisön sisäisten toimitusten 
ja hankintojen vapauttaminen verosta on samalla sekä verotusta yksinkertaistava että 
veropetoksia ehkäisevä toimenpide, sillä sen avulla voidaan jättää 
arvonlisäverojärjestefmän ulkopuolelle sellaiset verovelvolliset, joiden verotuksen 
valvominen ja veronkanto vaatisi kohtuuttomasti resursseja suhteessa kyseisten tahojen 
tuloihin. 
Muiden kuin rautametallien jätteiden yhteisön sisäisiin toimituksiin ja hankintoihin 
sovellettavat erityissäännöt ovat perusteltuja, sillä niiden avulla voidaan suojata 
liiketoimia, jotka ovat kyseisten tavaroiden arvon vuoksi erityisen alttiita veropetoksille. 
Antamalla verovelvollisille, jotka ovat periaatteessa vapautettuja verosta, mahdollisuus 
asettaa viranomaisten luvalla toimintansa arvonlisäverovelvollisuuden piiriin, taataan 
viranomaisten valvonnan tiukentaminen. 
Komissio on näin ollen sitä mieltä, että Alankomaiden kuningaskunnalle voidaan antaa 
lupa soveltaa ehdotettua poikkeusta 31 päivään joulukuuta 1999. 
Komissio vahvisti 10 päivänä heinäkuuta 1996 työohjelman, jonka tavoitteena on ottaa 
asteittain käyttöön uusi yhteinen arvonlisäverojärjestelmä2. Näyttää näin ollen olevan 
KOM(96) 328 lopullinen, 22.7.1996 
perusteltua rajoittaa ehdotetun vapautuksen voimassaolo M päivään joulukuuta 1999, 
jolloin voidaan arvioida tämän poikkeavan toimenpiteen yhteensopivuutta uuden yhteisen 
arvonlisäverojärjestelmän yiiteydessa omaksuttavan lähestymistavan kanssa 
Ehdotus: 
NEUVOSTON PÄÄTÖS 
luvan antamisesta Alankomaiden kuningaskunnalle toteuttaa jäsenvaltioiden 
liikevaihtoverolainsäädännön yhdenmukaistamisesta 17 päivänä toukokuuta 1977 
annetun kuudennen neuvoston direktiivin (77/388/ETY) 2 artiklasta ja 28 a artiklan 
1 kohdasta poikkeavaa toimenpidettä 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon jäsenvaltioiden liikevaihtoverolainsäädännön yhdenmukaistamisesta — 
yhteinen arvonlisäverojärjestelmä: yhdenmukainen määräytymisperuste 17 päivänä 
toukokuuta 1977 annetun kuudennen neuvoston direktiivin 77/388/ETY1 ja erityisesti sen 
27 artiklan, 
ottaa huomioon komission ehdotuksen, 
sekä katsoo, että 
direktiivin 77/388/ETY 27 artiklan 1 kohdan nojalta neuvosto voi yksimielisesti komission 
ehdotuksesta antaa jäsenvaltioille luvan ottaa käyttöön tästä direktiivistä poikkeavia 
erityistoimenpiteitä veronkannon yksinkertaistamiseksi tai tietyntyyppisten veropetosten ja 
veron kiertämisen estämiseksi, 
Alankomaiden kuningaskunta pyysi 9 päivänä kesäkuuta saapuneeksi kirjatulla kirjeellä 
komissiolta lupaa ottaa käyttöön direktiivin 77/388/ETY 2 artiklasta ja 28 a artiklan 1 
kohdasta poikkeavan toimenpiteen, 
muille jäsenvaltioille ilmoitettiin kuudennen direktiivin 27 artiklan 3 kohdan mukaisesti 
Alankomaiden kuningaskunnan pyynnöstä 10 päivänä syyskuuta 1997, 
kyseisen erityistoimenpiteen tarkoituksena on toisaalta vapauttaa verosta yhteisön sisäiset 
rautametalliromujen ja -jätteiden hankinnat ja toimitukset sellaisten verovelvollisten osalta, 
joiden liikevaihto on alle 2,5 miljoonaa Hollannin guldenia, ja toisaalta vapauttaa verosta 
yhteisön sisäiset muiden kuin rautametallien toimitukset ja hankinnat, 
EYVL L N:o 145, 13.6.1977, s. 1. Tätä direktiiviä on muutettu viimeksi direktiivillä 96/95/EY 
(EYVL N:o L 338, 28.12.1996, s. 89). 
i~ 
verovelvolliset, joiden toiminta kuuluu tämän erityisjärjestelmän mukaisen vapautuksen 
soveltamisalaan, voivat Alankomaiden kuningaskunnan määräämillä edellytyksillä saada 
luvan jättää toimintansa kyseisen erityisjärjestelmän ulkopuolelle, 
kyseinen järjestelmä on samalla sekä verotusta yksinkertaistava että veropetoksia 
ehkäisevä toimenpide, sillä sen avulla voidaan jättää arvonlisäverojärjestelmän 
ulkopuolelle sellaiset verovelvolliset, joiden verotuksen valvominen ja veronkanto vaatisi 
kohtuuttomasti resursseja suhteessa asianomaisten tahojen tuloihin, 
tämä erityisjärjestelmä täyttää näin ollen kuudennen direktiivin 27 artiklan edellytykset, 
komissio vahvisti 10 päivänä heinäkuuta 1996 työohjelman2, johon sisältyi aikataulu 
ehdotuksille ja jossa määrättiin asteittaisesta etenemisestä kohti yhtenäismarkkinoilla 
sovellettavaa uutta yhteistä arvonlisäverojärjestelmää, 
lupa on voimassa 31 päivään joulukuuta 1999, jolloin voidaan arvioida 
poikkeustoimenpiteen yhdenmukaisuutta uuden yhteisen arvonlisäverojärjestelmän 
yhteydessä omaksuttavan kokonaisvaltaisen lähestymistavan kanssa, 
tämä poikkeus ei vaikuta Euroopan yhteisöjen omiin arvonlisäverotuloihin, 
ON TEHNYT TÄMÄN PÄÄTÖKSEN: 
KOM(96) 328 lopullinen, 22.7.1996 
6 
/ artikla 
Alankomaiden kuningaskunnalla on lupa soveltaa 31 päivään joulukuuta 1999 romujen ja 
jätteiden kauppaan erityistä verotusjärjestelmää, johon sisältyy 17 päivänä toukokuuta 
1977 annetusta kuudennesta neuvoston direktiivistä 77/388/ETY poikkeavia määräyksiä. 
Tähän järjestelmään sisältyvät kyseisestä direktiivistä poikkeavat määräykset on määritelty 
jäljempänä 2, 3 ja 4 artiklassa. 
2 artikla 
Kuudennen direktiivin 77/388/ETY 2 artiklasta poiketen vapautetaan arvonlisäverosta: 
- sellaisten yritysten toteuttamat romun ja jätteiden toimitukset, joiden liikevaihto on alle 
2,5 miljoonaa Hollannin guldenia; tämän enimmäismäärän määrittelemisessä ei tarvitse 
ottaa huomioon liikevaihtoa, joka koskee muita kuin rautametalleja 
- muiden kuin rautametallien toimitukset. 
3 artikla 
Kuudennen direktiivin 77/388/ETY 28 a artiklan 1 kohdan a alakohdasta poiketen 
vapautetaan arvonlisäverosta: 
- sellaisten yritysten tekemät romun ja jätteiden hankinnat, joiden liikevaihto on alle 2,5 
miljoonaa Hollannin guldenia; tämän enimmäismäärän määrittelemisessä ei tarvitse 
ottaa huomioon liikevaihtoa, joka koskee muita kuin rautametalleja 
- muiden kuin rautametallien hankinnat. 
4 artikla 
Verovelvolliset, joiden toiminta kuuluu edellä mainittujen 2 ja 3 artiklassa tarkoitettujen 
vapautusten soveltamisalaan, voivat saada luvan jättää yhteisön sisäiset toimitukset ja 
hankinnat tällä päätöksellä hyväksytyn erityisjärjestelmän ulkopuolelle. 
5 artikla 
Tämä päätös on osoitettu Alankomaiden kuningaskunnalle. 
Tehty Brysselissä 
Neuvoston puolesta 
Puheenjohtaja 
^ 

ISSN 1024-4492 
KOM(97) 577 lopullinen 
ASIAKIRJAT 
FI 09 06 
Luettelonumero : CB-CO-97-593-FI-C 
ISBN 92-78-26917-4 
Euroopan yhteisöjen virallisten julkaisujen toimisto 
L-2985 Luxemburg